Профессор Ш. Х. Ганцев тарафынан ойошторолған Башҡортостан Республикаһы онкологтарының фәнни-ғәмәли мәктәбе Рәсәй Федерацияһында иң абруйлыларҙың береһе. Ғилми-педагогик эшмәкәрлеге йылдарында ул 17 фән докторы һәм 120-нән ашыу фән кандидаты әҙерләгән. Шамил Хәнәфи улы уҡыусылары араһында — профессорҙар И. Р. Рахматуллина, О. Н. Липатов, А. М. Ханов, С. В. Вырупаев (барыһы ла — Өфө), А. Г. Пухов (Силәбе), С. М. Демидов (Екатеринбург), П. Б. Зотов (Төмән). 1997—2012 йылдарҙа Ш. Х. Ганцев, Башҡорт дәүләт медицина университеты янындағы онкология буйынса диссертация советы рәйесе була.